Document ID: 32006D0014

32006D0014
L 010/66
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 януари 2006 година
за изменение на допълнение Б към приложение XII към Акта за присъединяване от 2003 година по отношение на някои предприятията в сектора на месото, млякото и рибата в Полша
(нотифицирано под номер С(2005) 6023)
(текст от значение за ЕИП)
(2006/14/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия (1), и по-специално глава 6, раздел Б, подраздел I, точка 1, буква д) от приложение XII към него,
като има предвид, че:
(1)
На Полша бяха предоставени преходни периоди за някои предприятия, изброени в допълнение Б към приложение XII към Акта за присъединяване от 2003 г.
(2)
Допълнение Б към приложение XII към Акта за присъединяване от 2003 г. бе изменено с Решения 2004/458/ЕО (2), 2004/471/ЕО (3), 2004/474/ЕО (4), 2005/271/ЕО (5), 2005/591/ЕО (6) и 2005/854/ЕО на Комисията (7).
(3)
Съгласно официална декларация на полския компетентен орган някои предприятия в секторите на месото, млякото и рибата завършиха процеса си на актуализация и сега са в пълно съответствие със законодателството на Общността. Освен това някои предприятия прекратиха дейности, за които бяха получили преходен период. Следователно тези предприятия трябва да бъдат заличени от списъка с предприятията в преход.
(4)
Допълнение Б към приложение XII към Акта за присъединяване от 2003 г. следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение XII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 11 януари 2006 година.

Labels: 17
0
7
6
18
15